Blaze7451/Wiki-th-20250601 huggingface dataset:
เพอร์เซปตรอนหลายชั้น

เพอร์เซปตรอนหลายชั้น (multilayer perceptron, ย่อว่า MLP) โครงข่ายประสาทเทียมแบบป้อนไปข้างหน้าชนิดหนึ่ง ประกอบด้วยชั้นของเซลล์ประสาทอย่างน้อย 3 ชั้นขึ้นไป ในแต่ละชั้นนั้นยังมีการใช้ฟังก์ชันกระตุ้นเพื่อให้ค่าแบบไม่เชิงเส้น ยกเว้นแค่ชั้นป้อนเข้า
เพอร์เซปตรอนหลายชั้นอาศัยวิธีการแพร่กระจายย้อนกลับเพื่อทำการเรียนรู้แบบมีผู้สอน โครงสร้างหลายชั้นและฟังก์ชันกระตุ้นแบบไม่เชิงเส้นทำให้เพอร์เซปตรอนหลายชั้นแตกต่างไปจากเพอร์เซปตรอนเชิงเส้น สามารถทำการแยกข้อมูลที่ไม่สามารถแยกโดยเชิงเส้นได้
เพอร์เซพตรอนหลายชั้น โดยเฉพาะอย่างยิ่งแบบที่มีชั้นซ่อนเพียงชั้นเดียว บางครั้งถูกเรียกว่าโครงข่ายประสาทเทียมแบบ "วานิลลา"

**อ้างอิง**
หมวดหมู่:โครงข่ายประสาทเทียม
หมวดหมู่:ขั้นตอนวิธีการจำแนก
ไค (แก้ความกำกวม)

ไค สามารถหมายถึง- ไค - เป็นอักษรกรีกตัวที่ 22- ดราก้อนบอล ไค - เวอร์ชันปรับปรุงของซีรีส์อนิเมะดราก้อนบอล Z- อุตสาหกรรมอากาศยานเกาหลี

**บุคคล**
 ไค (ชื่อ)- ไค (นักร้อง) - นักร้องและนักแสดงชาวเกาหลีใต้
ชื่อบุคคล- ไค ฮาเวิทซ์ - นักฟุตบอลชาวเยอรมัน- ไค ฮิราโนะ - นักฟุตบอลชาวญี่ปุ่น- ไค เซนาต - ยูทูบเบอร์ชาวอเมริกัน- ไค เคอ - นักร้องและนักแสดงชาวไต้หวัน- ลู่ ข่าย - ขุนพลและขุนนางชาวจีน- ลฺหวี่ ข่าย - ขุนนางชาวจีน- สฺวี ข่าย - นักแสดงและนายแบบชาวจีน
นามสกุลบุคคล- ดาโคตา ไค - นักมวยปล้ำอาชีพชาวนิวซีแลนด์- ไค เฟ็ง - นักการเมืองชาวจีน- อาซามิ ไค - นักแสดงหญิงและโมเดลชาวญี่ปุ่น

**ตัวละคร**
 ไค - ตัวละครจากเรื่องตัวต่อนินจา แสบซ่าส์มหากาฬ- ไค - ตัวละครจากเรื่องKaitou Boy Jokers- ไค - ตัวละครจากเรื่องล่าขุมทรัพย์สุดขอบฟ้า- ไค - ตัวละครจากเรื่องกังฟูแพนด้า 3- ไค - ตัวละครจากเรื่องดราก้อนบอล- จิซากิ ไค - ตัวละครจากเรื่องมายฮีโร่ อคาเดเมีย- ฮิวาตาริ ไค - ตัวละครจากเรื่องเบย์เบลด ศึกลูกข่างสะท้านฟ้า- โทโดอิน ไค - ตัวละครจากเรื่องไรซิ่ง อิมแพ็ค- มิยางุซุคุ ไค - ตัวละครจากเรื่องบลัดพลัส- สุวาบาระ ไค - ตัวละครจากเรื่องแชมเปี้ยนขนมปัง สูตรดังเขย่าโลก- ไค คุโรโตะ - ตัวละครจากเรื่องยอดนักสืบจิ๋วโคนัน- ไค เซทสึนะ - ตัวละครจากเรื่องชินเมกามิเทนเซย์ เดวิชิล- ไค กรีน - ตัวละครจากเรื่องเบ็นเท็น- ไค เฉิน - ตัวละครจากเรื่องพาวเวอร์เรนเจอร์ ลอสท์ กาแล็คซี่- ไค ลุง - ตัวละครจากนิยายโดยเออร์เนสต์ บรามาห์

**ดูเพิ่ม**
 คาอิ- ไคโตะ (แก้ความกำกวม)
หมวดหมู่:หน้าแก้ความกำกวมชื่อสถานที่
หมวดหมู่:หน้าแก้ความกำกวมชื่อบุคคล
หมวดหมู่:ชื่อตัว
หมวดหมู่:นามสกุล
หมวดหมู่:ชื่อภาษาญี่ปุ่น
หมวดหมู่:นามสกุลญี่ปุ่น
หมวดหมู่:ชื่อบุคคลจีน
การวิเคราะห์การถดถอย

การถดถอย (regression) ในทางสถิติศาสตร์หมายถึง การสร้างแบบจำลองที่สอดคล้องกับ Y = f(X) เมื่อ Y เป็นฟังก์ชันต่อเนื่อง ถ้า X มี 2 มิติขึ้นไปจะเรียกว่าเป็นการถดถอยพหุคูณ ถ้า Y เป็นฟังก์ชันไม่ต่อเนื่องจะเรียกว่าเป็นการแบ่งประเภทข้อมูล
การวิเคราะห์การถดถอย (regression analysis) คือการวิเคราะห์โดยพิจารณาการถดถอย
แบบจำลองพื้นฐานที่สุดที่ใช้ในการวิเคราะห์การถดถอยคือการถดถอยเชิงเส้น 

**ประวัติศาสตร์**
คำว่า "การถดถอย" ซึ่งแปลมาจากภาษาอังกฤษว่า regression เดิมตั้งขึ้นโดยฟรานซิส กอลตัน ในศตวรรษที่ 19 เพื่ออธิบายปรากฏการณ์ทางชีววิทยา กอลตันค้นพบว่าความสูงของทายาทของบรรพบุรุษที่สูงนั้นไม่จำเป็นต้องสืบทอดต่อไป แต่อาจถอยกลับไปสู่บรรพบุรุษ นั่นคือมี "การถดถอย" (regression) เรียกว่าเป็น "การถดถอยสู่ค่าเฉลี่ย" กอลตันใช้การถดถอยเชิงเส้นเพื่อวิเคราะห์ปรากฏการณ์นี้ สำหรับกอลตันแล้ว การถดถอยมีความหมายแค่ในทางชีววิทยา แต่ต่อมาได้กลายมาเป็นพื้นฐานของสถิติศาสตร์ และคำว่า "การถดถอย" ก็ได้ถูกนำมาใช้เรียกในทางสถิติศาสตร์สืบเนื่องมาด้วย

**อ้างอิง**
หมวดหมู่:การวิเคราะห์
หมวดหมู่:เศรษฐมิติ
หมวดหมู่:สถิติศาสตร์
การถดถอยเชิงเส้น

การถดถอยเชิงเส้นแบบที่ตัวแปรอิสระตัวเดียว
ในทางสถิติศาสตร์ การถดถอยเชิงเส้น (linear regression) เป็นการวิเคราะห์การถดถอย ประเภทหนึ่งที่ใช้วิธีกำลังสองน้อยที่สุด เพื่อสร้างแบบจำลองความสัมพันธ์ระหว่างตัวแปรอิสระตั้งแต่หนึ่งตัวขึ้นไปกับตัวแปรตาม ฟังก์ชันการถดถอยเชิงเส้นได้จากการรวมกันเชิงเส้นของพารามิเตอร์แบบจำลองตั้งแต่หนึ่งตัวขึ้นไปที่เรียกว่าสัมประสิทธิ์การถดถอย (regression coefficient) กรณีที่มีตัวแปรอิสระเพียงตัวเดียวเรียกว่าการถดถอยเชิงเส้นอย่างง่าย (simple linear regression) และสถานการณ์ที่มีตัวแปรอิสระมากกว่าหนึ่งตัวเรียกว่าการถดถอยเชิงเส้นหลายตัวแปร (multivariable linear regression)
ในการถดถอยเชิงเส้น ข้อมูลจะถูกสร้างแบบจำลองขึ้นโดยใช้ฟังก์ชันการทำนายเชิงเส้น และพารามิเตอร์ของแบบจำลองที่ไม่รู้จักก็จะถูกประมาณได้จากข้อมูลด้วย แบบจำลองเหล่านี้เรียกว่าแบบจำลองเชิงเส้น การสร้างแบบจำลองการถดถอยเชิงเส้นที่ใช้กันมากที่สุดคือให้ค่าเฉลี่ยตามเงื่อนไขของ y ที่ค่า X ที่ให้มา เป็นฟังก์ชันความสัมพันธ์ของ X โดยทั่วไปแล้ว แบบจำลองการถดถอยเชิงเส้นอาจเป็นค่ามัธยฐานหรือควอนไทล์อื่น ๆ ของการแจกแจงแบบมีเงื่อนไขของ y ที่ค่า X ที่ให้มาเป็นฟังก์ชันเชิงเส้นของ X เช่นเดียวกับการวิเคราะห์การถดถอยแบบอื่น ๆ การถดถอยเชิงเส้นยังมุ่งเน้นไปที่การแจกแจงความน่าจะเป็นแบบมีเงื่อนไขของ y เมื่อพิจารณาจากค่า X แทนที่จะเป็นการแจกแจงความน่าจะเป็นร่วมของ X และ y
การถดถอยเชิงเส้นเป็นการวิเคราะห์การถดถอยประเภทแรกที่ได้รับการศึกษาอย่างเข้มงวดและใช้กันอย่างแพร่หลายในการใช้งานจริง เนื่องจากแบบจำลองที่ขึ้นอยู่กับพารามิเตอร์ที่ไม่รู้จักที่เป็นเชิงเส้นจะปรับบเข้าให้พอดีได้ง่ายกว่าแบบจำลองที่ขึ้นอยู่กับพารามิเตอร์ที่ไม่รู้จักแบบไม่เชิงเส้น และง่ายต่อการหาสมบัติทางสถิติของการประมาณค่าผลลัพธ์นั้น

**อ้างอิง**
หมวดหมู่:ทฤษฎีการประมาณค่า
อามัตสึกิ (นักร้อง)

อามัตสึกิ (Amatsuki, เกิด 30 มิถุนายน 1991) เป็นนักร้องและนักพากย์ชายชาวญี่ปุ่น หมู่เลือดเอ เกิดที่โตเกียว มีสีประจำตัวเป็นสีแดง อยู่ค่ายโฮลีพีก

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2534
หมวดหมู่:บุคคลจากมหานครโตเกียว
หมวดหมู่:ศิลปินสังกัดยูนิเวอร์แซลมิวสิกเจแปน
หมวดหมู่:นักพากย์ชายชาวญี่ปุ่น
หมวดหมู่:เว็บไซต์ทางการในวิกิสนเทศและวิกิพีเดียแตกต่างกัน
ซิทรัล

ซิทรัล หรือ ซิทราล คือ โมโนเทอร์พีนแอลดีไฮด์ เนื่องจากเป็นโมโนเทอร์พีน จึงประกอบด้วย 2 หน่วยไอโซพรีน  ซิทรัลเป็นคำรวมที่ครอบคลุมไอโซเมอร์เรขาคณิตสองชนิดที่มีชื่อแยกเป็นของตัวเอง อี-ไอโซเมอร์ เรียกว่า เจรานีออล (trans-citral; α-citral) หรือ ซิทรัล เอ และมี ซี-ไอโซเมอร์ เรียกว่า เนรัล (cis-citral; β-citral) หรือ ซิทรัล บี ซึ่งทั้ง 2 ไอโซเมอร์ มีสูตรทางเคมีเหมือนกัน แต่มีโครงสร้างที่แตกต่างกัน

**พบได้ใน**
ซิทรัลพบอยู่ในน้ำมันหอมระเหยของพืชหลายชนิด รวมทั้งพบในต้นเลม่อน ไมร์เทิล (Lemon myrtle) (90–98%), Litsea citrata (90%), เมย์ ฉาง (Litsea cubeba) (70–85%), ตะไคร้ (65–85%), ต้นชามะกอก (lemon tea-tree) (70–80%), ใบยี่หร่า (66.5%), Lindera citriodora (ประมาณ 65%), Calypranthes parriculata (ประมาณ 62%), น้ำมันหอมระเหย เพตติเกรน (น้ำมันหอมระเหยที่สกัดจากใบของส้มซ่า) (36%), เลม่อน เวอร์บีนา (30–35%), lemon-scented ironbark (26%), สะระแหน่ (11%), มะนาว (6–9%), เลม่อน (2–5%) และส้ม นอกจากนี้ยังพบในน้ำมันหอมระเหยของขิงออสเตรเลีย (51–71%) แหล่งที่มาของซิทรัลส่วนใหญ่มาจาก Gaudium laevigatum และBackhousia citriodora ของวงศ์ชมพู่

**การนำไปใช้**
สารซิทรัลมีกลิ่นเลม่อนที่เข้มข้นและใช้เป็นสารประกอบกลิ่นในน้ำหอม ใช้เพื่อเสริมให้กับน้ำมันเลม่อน (เนโรล ซึ่งเป็นสารประกอบกลิ่นน้ำหอมอีกชนิดหนึ่ง มีกลิ่นเลมอนที่เข้มข้นน้อยกว่าแต่หอมมากกว่า) แอลดีไฮด์ เช่น ซิโตรเนลลาลและซิทรัล ถือเป็นส่วนประกอบหลักที่ทำให้เกิดกลิ่นเลมอน โดยซิทรัลจะได้รับความนิยมมากกว่า
นอกจากนี้ยังมีผลต่อฟีโรโมนในไรและแมลงอีกด้วย
ซิทรัลใช้ในการสังเคราะห์ วิตามินเอ ไลโคปีน ไอโอโนน และ เมธิลไอโอโนน และเพื่อดับกลิ่นของควัน
สมุนไพรอย่างตะไคร้ แสดงให้เห็นถึงฤทธิ์ต้านแมลงและเชื้อรา จึงสามารถใช้ในการป้องกันแมลงรบกวนหรือเชื้อราได้

**สารเติมแต่งอาหาร**
สารซิทรัลมักใช้เป็นส่วนผสมของสารเติมแต่งอาหาร
ได้รับการทดสอบในในห้องทดลองในปี ค.ศ. 2016 กับเชื้อก่อโรคที่ปนเปื้อนในอาหาร ชื่อ Cronobacter sakazakii

**ทางการแพทย์**
จากรายงานในปี ค.ศ. 1997 ซิทรัลถูกอ้างว่าเป็นสารที่เป็นพิษต่อเซลล์มะเร็งเม็ดเลือดขาวหรือลูคีเมียของหนู P(388) และมีคุณสมบัติต้านเชื้อจุลินทรีย์ที่มีประสิทธิภาพดี

**ผลข้างเคียง**
จากการศึกษาแสดงให้เห็นถึงปฏิกิริยาการแพ้ต่อสารซิทรัล สมาคมน้ำหอมนานาชาติ ระบุว่าระดับที่ไม่สังเกตเห็นผลข้างเคียง อยู่ที่ 1,400 ไมโครกรัม ซิทรัลได้รับการทดสอบอย่างแพร่หลาย โดยไม่มีหลักฐานที่ชัดเจนว่ามีฤทธิ์ก่อมะเร็งหรือเป็นสารก่อมะเร็ง

**ดูเพิ่มเติม**
 ซิทราเนลลัล- เจอรานิออล- ลิโมนีน- เนรัล- เวโพไรเซอร์

**เชิงอรรถและรายการอ้างอิง**

**แหล่งข้อมูลอื่น**
  MSDS date=18 August 2007
หมวดหมู่:โมโนเทอร์พีน
หมวดหมู่:ส่วนประกอบในน้ำหอม
หมวดหมู่:รสชาติ
หมวดหมู่:ECHA InfoCard ID from Wikidata
หมวดหมู่:บทความสารเคมีที่มีรหัสสารประกอบหลายรายการ
วิธีกำลังสองน้อยสุด

ตัวอย่างการประมาณกำลังสองน้อยสุดของชุดข้อมูลโดยใช้ฟังก์ชันอันดับ 4
วิธีกำลังสองน้อยสุด (least squares method) เป็นวิธีการค้นหานิพจน์เชิงสัมพันธ์ที่ควรจะเป็นไปได้มากที่สุดโดยการลดผลรวมของกำลังสองของข้อผิดพลาดให้เหลือน้อยที่สุดจากการประมวลผลค่าที่วัดได้โดยมีข้อผิดพลาด เมื่อทำการประมาณชุดของค่าตัวเลขที่ได้จากการวัดโดยใช้ ฟังก์ชันเฉพาะ เช่น ฟังก์ชันเชิงเส้น หรือเส้นโค้ง ลอการิทึม ที่สมมติจากแบบจำลองทางคณิตศาสตร์ที่เหมาะสม จำเป็นต้องตรวจสอบให้แน่ใจว่าฟังก์ชันสมมตินั้นเป็นค่าประมาณที่ดีสำหรับค่าที่วัดได้ โดยใช้วิธีการหาค่าสัมประสิทธิ์ที่ทำให้ผลรวมของกำลังสองของความแตกต่างมีค่าน้อยที่สุด

**ประวัติศาสตร์**
วิธีนี้ได้รับการตีพิมพ์ครั้งแรกใน ปี 1805 โดยอาดรีแย็ง-มารี เลอฌ็องดร์ อย่างไรก็ตาม เมื่อคาร์ล ฟรีดริช เกาส์ตีพิมพ์เรื่องนี้ในปี 1809 เขาอ้างว่าเขาได้คิดค้นวิธีการกำลังสองน้อยสุดขึ้นมาตั้งแต่ใน ปี 1795 ดังนั้นจึงไม่เป็นที่แน่ชัดว่าแท้จริงแล้วใครเป็นผู้คิดค้นวิธีการนี้ก่อนเป็นคนแรก

**อ้างอิง**
หมวดหมู่:การหาค่าเหมาะที่สุดทางคณิตศาสตร์
เอไอเอ็กซ์คอนเน็ก

เอไอเอ็กซ์คอนเน็ก (AIX Connect) หรือชื่อเดิม แอร์เอเชียอินเดีย (AirAsia India) เป็นอดีตสายการบินราคาประหยัดสัญชาติอินเดีย ที่มีสำนักงานใหญ่ในเบงคลูรู รัฐกรณาฏกะ และเป็นสายการบินลูกของแอร์อินเดียลิมิเต็ด ซึ่งอยู่ภายใต้ทาทากรุ๊ป สายการบินก่อตั้งขึ้นผ่านการทำกิจการร่วมค้าระหว่างทาทา ซันส์และแคปปิตอล เอ เบอร์ฮาด โดยเริ่มดำเนินงานในเดือนมิถุนายน ค.ศ. 2014 ผ่านฐานการบินหลักที่ท่าอากาศยานนานาชาติเกมเปโควทา ตั้งแต่ปี 2020 ถึง 2022 แคปปิตอล เอทยอยขายหุ้นในสายการบินให้แก่ทาทาซันส์ ในเดือนธันวาคม ค.ศ. 2022 ภายหลังจากที่ทาทาซันส์ถือกรรมสิทธิ์ในสายการบินทั้งหมด แอร์เอเชียอินเดียได้เปลี่ยนชื่อเป็น ไอเอเอ็กซ์คอนเน็ก ก่อนที่จะควบรวมกิจการกับแอร์อินเดียเอกซ์เพรส
สายการบินเลิกดำเนินการในชื่อ แอร์เอเชียอินเดีย ตั้งแต่วันที่ 31 ตุลาคม ค.ศ. 2023 โดยสายการบินเริ่มหันมาดำเนินการเที่ยวบินให้แก่แอร์อินเดียเอกซ์เพรส เมื่อวันที่ 1 ตุลาคม ค.ศ. 2024 เอไอเอกซ์คอนเน็กควบรวมกิจการเข้ากับแอร์อินเดียเอกซ์เพรส

**กิจการองค์กร**
แอร์เอเชียอินเดียมีสำนักงานใหญ่ในเบลคลูรู ประเทศอินเดีย ก่อนการก่อตั้งสายการบิน โทนี เฟอร์นันเดซ ผู้ก่อตั้งกลุ่มสายการบินแอร์เอเชีย ประกาศว่าเขาต้องการให้ รัตตัน ทาทา ดำรงตำแหน่งประธานสายการบิน แต่รัตตันปฏิเสธ แม้ว่าในภายหลังเขายินยอมเป็นที่ปรึกษาหลักให้กับคณะกรรมการบริหารแอร์เอเชียอินเดียก็ตาม เมื่อวันที่ 15 พฤษภาคม ค.ศ. 2013 แอร์เอเชียอินเดียได้แต่งตั้ง มิททู ชานดิลยา ที่ปรึกษาฝ่ายบริหาร ให้ดำรงตำแหน่งซีอีโอของสายการบิน หนึ่งเดือนต่อมา ในวันที่ 17 มิถุนายน เอส. รามาทุราย รองประธานบริหารของทาทาคอนซัลแทนซีเซอร์วิส ได้รับการแต่งตั้งเป็นประธานของสายการบิน ในเดือนเมษายน ค.ศ. 2016 อามาร์ อาโบรล ได้ขึ้นรับตำแหน่งซีอีโอ แทนที่มิทตู จันดิลยา มีรายงานว่าในเดือนมิถุนายน ค.ศ. 2018 อามาร์ อาโบรลได้ลาออกจากตำแหน่ง และในเดือนตุลาคม ค.ศ. 2018 แอร์เอเชียอินเดียได้ประกาศว่า สุนิล ภาสคาราน ได้รับการแต่งตั้งให้เป็นกรรมการผู้บริหารและซีอีโอของสายการบิน
ไซรัส มิสทรี อดีตประธานบริษัททาทากรุ๊ป กล่าวหาว่ามีการละเลยการกำกับดูแลกิจการระหว่างหุ้นส่วนร่วมทุนทั้งสองราย

**จุดหมายปลายทาง**

**ข้อตกลงการบินร่วม**
เอไอเอ็กซ์คอนเน็กเคยมีข้อตกลงการบินร่วมกับสายการบินต่างๆ ดังต่อไปนี้:- แอร์อินเดีย (สายการบินแม่)

**ฝูงบิน**
แอร์บัส เอ320นีโอของแอร์เอเชียอินเดีย
เอไอเอ็กซ์คอนเน็กเคยให้บริการเครื่องบินต่างๆ ในฝูงบินดังนี้:

**ดูเพิ่ม**
 แอร์เอเชีย- แอร์อินเดีย- แอร์อินเดียเอกซ์เพรส

**อ้างอิง**
หมวดหมู่:สายการบินต้นทุนต่ำ
หมวดหมู่:สายการบินสัญชาติอินเดีย
หมวดหมู่:สายการบินที่ก่อตั้งในปี พ.ศ. 2556
หมวดหมู่:บริษัทอินเดียที่ก่อตั้งในปี พ.ศ. 2556
วัลลภ ยังตรง

ว่าที่เรือโท นายแพทย์ วัลลภ ยังตรง (เกิด 10 มกราคม พ.ศ. 2496) อดีตสมาชิกสภาผู้แทนราษฎรจังหวัดสมุทรปราการ 4 สมัย อดีตกรรมการบริหารพรรคพลังธรรม อดีตกรรมการบริหารพรรคไทยรักไทย รวมถึงเป็นกรรมการและเหรัญญิกในมูลนิธิ 111 ไทยรักไทย

**ประวัติ**
นายแพทย์วัลลภ ยังตรง เกิดเมื่อวันที่ 10 มกราคม พ.ศ. 2496 สำเร็จการศึกษาจาก คณะแพทยศาสตร์ศิริราชพยาบาล มหาวิทยาลัยมหิดล สมรสกับอนุสรา ยังตรง อดีตสมาชิกสภาผู้แทนราษฎรจังหวัดสมุทรปราการ มีบุตร 2 คน

**การทำงาน**
หลังจากสำเร็จการศึกษาในระดับปริญญาตรี นายแพทย์วัลลภ เข้ารับราชการเป็นทหารเรือที่กรมการแพทย์ทหารเรือ สังกัดโรงพยาบาลสมเด็จพระปิ่นเกล้า จนได้ติดยศเป็นว่าที่เรือตรี จากนั้นเขาลาออกจากราชการมาเปิดคลินิกส่วนตัวที่จังหวัดสมุทรปราการ วัลลภรักษาคนไข้ในราคาถูกโดยจะคิดราคาครึ่งหนึ่งของค่าแรงขั้นต่ำ ณ เวลานั้น

**งานการเมือง**
วัลลภ ยังตรง เริ่มอาชีพทางการเมืองด้วยการลงสมัครรับเลือกตั้งเป็นสมาชิกสภาจังหวัดสมุทรปราการ และได้รับเลือกตั้งด้วย 19,200 คะแนน วัลลภมีชื่อเสียงจากการทำใบปลิวต่อต้านการซื้อเสียงและการอัญเชิญพระราชดำรัสมาเผยแพร่ ในช่วงการณรงค์หาเสียงเลือกตั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ต่อมาเขาตัดสินใจลาออกจากตำแหน่งสมาชิกสภาจังหวัดเพื่อลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคพลังธรรม เนื่องจากพรรคพลังธรรมมีสโลแกนต่อต้านการซื้อเสียง แต่ไม่ได้รับเลือกตั้ง เขาลงสมัครอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ยังไม่ได้รับเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 เขาลงสมัครอีกครั้ง สังกัดพรรคพลังธรรมเช่นเดิม และได้รับเลือกตั้ง มีคะแนนเป็นอันดับที่ 2 ในการทำหน้าที่ผู้แทนเขาได้สนับสนุนหน่วยแพทย์เคลื่อนที่ออกช่วยเหลือประชาชนในพื้นที่ ต่อมาใน พ.ศ. 2537 เขาได้รับการแต่งตั้งให้ดำรงตำแหน่งผู้ช่วยเลขานุการรัฐมนตรีว่าการกระทรวงสาธารณสุข (อาทิตย์ อุไรรัตน์) วัลลภ ได้รับเลือกตั้งอย่างต่อเนื่องเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และได้รับการแต่งตั้งให้ดำรงตำแหน่งผู้ช่วยเลขานุการรัฐมนตรีว่าการกระทรวงคมนาคม (วันมูหะมัดนอร์ มะทา) 
ต่อมาวัลลภได้ย้ายไปสังกัดพรรคไทยรักไทย ที่ก่อตั้งโดย  ดร.ทักษิณ ชินวัตร อดีตหัวหน้าพรรคพลังธรรม เขาได้รับเลือกตั้งเป็นสมาชิกสภาผู้แทนราษฎรจังหวัดสมุทรปราการอีก 2 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ พ.ศ. 2548 เขาถูกเพิกถอนสิทธิทางการเมืองเป็นเวลา 5 ปีเนื่องจากเป็นกรรมการบริหารพรรคไทยรักไทย ภายหลังการยุบพรรค

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดสมุทรปราการ
หมวดหมู่:แพทย์ชาวไทย
หมวดหมู่:ทหารเรือชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสมุทรปราการ
หมวดหมู่:พรรคพลังธรรม
หมวดหมู่:นักการเมืองพรรคไทยรักไทย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
การถดถอยโลจิสติก

การถดถอยโลจิสติก (logistic regression) เป็นรูปแบบหนึ่งของแบบจำลองการวิเคราะห์การถดถอยสำหรับตัวแปรที่เป็นไปตามการแจกแจงแบร์นุลลี นอกจากนี้ยังเป็นตัวแบบเชิงเส้นนัยทั่วไป ประเภทหนึ่งที่ใช้ลอจิตเป็นฟังก์ชันถ่ายโอน ตีพิมพ์โดยเดวิด ค็อกซ์ ในปี 1958 เป็นวิธีการวิเคราะห์การถดถอยแบบหนึ่งที่มักใช้การจำแนกประเภทข้อมูลในทางสถิติศาสตร์
แบบจำลองนี้เทียบเท่ากับเพอร์เซปตรอนแบบง่ายซึ่งได้ตีพิมพ์ในปี 1958 ด้วย อย่างไรก็ตาม ในไลบรารีการเรียนรู้ของเครื่อง เช่น scikit-learn ฯลฯ แบบจำลองที่ใช้การเคลื่อนลงตามความชันแบบเฟ้นสุ่มในการกำหนดพารามิเตอร์ในปัญหาการหาค่าเหมาะที่สุดจะถูกเรียกว่า "เพอร์เซปตรอน" ในขณะที่แบบจำลองที่ใช้ การสืบสายพิกัด หรือ วิธีการนิวตันเสมือน จึงจะถูกเรียกว่า "การถดถอยโลจิสติก"

**ภาพรวม**
ให้ x เป็นข้อมุลป้อนเข้า p เป็นความน่าจะเป็น (ค่าขาออก) และ α และ β เป็นพารามิเตอร์ แบบจำลองการถดถอยโลจิสติกจะแสดงได้ดังต่อไปนี้
ในที่นี้มี n หน่วยและความแปรปรวนร่วม X และความสัมพันธ์เป็นดังนี้
ลอการิทึมของอัตราส่วนออดส์ของผลลัพธ์ จำลองเป็นฟังก์ชันเชิงเส้นของตัวแปรอธิบาย X i สามารถแสดงได้ดังนี้
เมื่อใช้สัญลักษณ์เพอร์เซพตรอนอย่างง่าย สมการข้างต้นสามารถแสดงได้ดังต่อไปนี้
โดยในที่นี้  เป็นฟังก์ชันซิกมอยด์มาตรฐาน
การประมาณค่าพารามิเตอร์ส่งผลอย่างมากต่ออัตราส่วนออดส์ สำหรับตัวแปรอธิบายที่เป็นได้ 2 ค่า เช่น เพศ แล้ว  เช่น การประมาณอัตราส่วนออดส์ของผลลัพธ์สำหรับชายและหญิง ในการประมาณค่ามักใช้วิธีภาวะน่าจะเป็นสูงสุด

**อ้างอิง**
หมวดหมู่:การหาค่าเหมาะที่สุดทางคณิตศาสตร์
หมวดหมู่:เศรษฐมิติ
ฌูล เกรวี

ฌูล เกรวี (Jules Grévy) เป็นนักการเมืองชาวฝรั่งเศส มีบทบาทสำคัญในช่วงปลายศตวรรษที่ 19 ดำรงตำแหน่งประธานาธิบดีฝรั่งเศส คนที่ 4

**ประวัติ**
ฌูล เกรวี เกิดเมื่อวันที่ 15 สิงหาคม 1807 ที่เทศบาลมงซูวูแดร (Mont-sous-Vaudrey) ในจังหวัดฌูว์รา เขาได้รับการศึกษาเป็นทนายความก่อนที่จะเข้าสู่การเมือง ทางบ้านของเขามีหัวคิดแบบสาธารณรัฐนิยม ด้วยเหตุนี้ ตัวเขาเองก็มีหัวคิดอย่างเดียวกัน และมีบทบาทในการต่อสู้กับระบอบจักรพรรดิในยุคนโปเลียนที่ 3 ต่อมาเมื่อระบอบจักรพรรดิล่มสลายกลายเป็นสาธารณรัฐที่สามในปี 1870 เกรวีกลายเป็นผู้นำที่โดดเด่นของขบวนการสาธารณรัฐ
ในปี 1879 เขาได้รับเลือกเป็นประธานาธิบดีแห่งสาธารณรัฐฝรั่งเศสคนที่สี่ อย่างไรก็ตาม เขาถือเป็นประธานาธิบดีคนแรกที่เป็นนักสาธารณรัฐนิยม เขามีความเห็นชอบกับการปกครองแบบรัฐสภาและพยายามลดบทบาทของประธานาธิบดีให้อยู่ภายใต้รัฐสภา การปฏิรูปที่เขาทำนั้นส่งผลให้ฝรั่งเศสมีเสถียรภาพทางการเมืองและเป็นการวางรากฐานสำคัญสำหรับระบบประชาธิปไตยในประเทศ แต่กเรวีก็ต้องลาออกในปี 1887 เนื่องจากคดีอื้อฉาวที่เกี่ยวข้องกับบุตรเขยของเขา แม้เขาจะไม่เกี่ยวข้องโดยตรง แต่เขาถูกกดดันให้ลาออกในปี 1887 เพื่อรักษาภาพลักษณ์ของตำแหน่ง จากนั้นเขาก็กลับบ้านเกิดและเสียชีวิตเมื่อวันที่ 9 กันยายน 1891 

**อ้างอิง**
1891 
หมวดหมู่:ประธานาธิบดีฝรั่งเศส
ร็อมซี อัดดุฮามี

ร็อมซี อัดดุฮามี (رمزي الدهامي; เกิดวันที่ 5 มกราคม ค.ศ. 1972) เป็นนักขี่ม้าชาวซาอุดีอาระเบีย เกิดที่ริยาด เขาเข้าแข่งขันในโอลิมปิกฤดูร้อน 1996, 2000, 2004, 2008, 2024 และครั้งที่ได้เหรียญทองแดงในโอลิมปิกฤดูร้อน 2012

**ดูเพิ่ม**
 ม้าในประเทศซาอุดีอาระเบีย

**อ้างอิง**

**แหล่งข้อมูลอื่น**
หมวดหมู่:นักกีฬาจากริยาด
หมวดหมู่:นักขี่ม้าชายชาวซาอุดีอาระเบีย
หมวดหมู่:นักขี่ม้าในโอลิมปิกฤดูร้อน 1996
หมวดหมู่:นักขี่ม้าในโอลิมปิกฤดูร้อน 2000
หมวดหมู่:นักขี่ม้าในโอลิมปิกฤดูร้อน 2004
หมวดหมู่:นักขี่ม้าในโอลิมปิกฤดูร้อน 2008
หมวดหมู่:นักขี่ม้าในโอลิมปิกฤดูร้อน 2012
หมวดหมู่:นักขี่ม้าในโอลิมปิกฤดูร้อน 2024
หมวดหมู่:นักขี่ม้าโอลิมปิกจากซาอุดีอาระเบีย
หมวดหมู่:ผู้ได้รับเหรียญทองแดงโอลิมปิกจากซาอุดีอาระเบีย
หมวดหมู่:ผู้ได้รับเหรียญโอลิมปิกสาขาขี่ม้า
หมวดหมู่:ผู้ได้รับเหรียญในโอลิมปิกฤดูร้อน 2012
หมวดหมู่:นักขี่ม้าในเอเชียนเกมส์ 2010
หมวดหมู่:นักขี่ม้าในเอเชียนเกมส์  2018
หมวดหมู่:ผู้ได้เหรียญทองเอเชียนเกมส์จากซาอุดีอาระเบีย
หมวดหมู่:ผู้ได้เหรียญทองแดงเอเชียนเกมส์จากซาอุดีอาระเบีย
หมวดหมู่:ผู้ได้เหรียญเอเชียนเกมส์สาขาขี่ม้า
หมวดหมู่:ผู้ได้เหรียญเอเชียนเกมส์ 2010
หมวดหมู่:ผู้ได้เหรียญเอเชียนเกมส์ 2018
หมวดหมู่:ผู้ได้เหรียญทองกีฬาเอกภาพมุสลิมจากซาอุดีอาระเบีย
เมืองโต๋น

เมืองโต๋น (မိုင်းတုံမြို့) ในเอกสารบางฉบับเรียก เมืองต่วน ตั้งอยู่ในจังหวัดเมืองสาด รัฐฉาน ประเทศพม่า ตั้งอยู่ใกล้ชายแดนไทย และเป็นหนึ่งในพื้นที่ที่มีชาวไทใหญ่ซึ่งเป็นอาศัยอยู่ประมาณ 1,400 ครัวเรือน เมืองโต๋นมีความสำคัญทางภูมิศาสตร์ เนื่องจากเป็นสามแยกที่อยู่ระหว่างเมืองปั่น เมืองสาด และอำเภอเชียงดาว

**ประวัติศาสตร์**
เมืองโต๋นเคยเป็นเป็นส่วนหนึ่งของอาณาจักรล้านนา ต่อมาในปีพ.ศ. 2410 เมืองโต๋นถูกตีแตกโดยเมืองปั่นภายใต้ราชวงศ์โก้นบอง และขึ้นต่อเมืองปั่นนับแต่นั้น ต่อมาในช่วงยุคอาณานิคมของอังกฤษ เมืองนี้ได้กลายเป็นส่วนหนึ่งของอาณานิคมพม่า แต่รัฐฉานยังคงมีการปกครองแบบกึ่งเอกราช โดยที่เจ้าฟ้าของแต่ละเมืองยังมีอำนาจในการปกครองท้องถิ่นตามแบบดั้งเดิมภายใต้การรักษาความสงบโดยอังกฤษ 
ในปัจจุบัน เมืองโต๋นยังคงมีความสำคัญในด้านการเมือง เนื่องจากเป็นหนึ่งในพื้นที่ที่มีกองกำลังกลุ่มชาติพันธุ์ต่าง ๆ ที่พยายามต่อสู้เพื่อสิทธิและอิสรภาพของชาวไทใหญ่ เมืองนี้มักเป็นพื้นที่ที่มีการเจรจาสันติภาพและการทำข้อตกลงระหว่างรัฐบาลเมียนมาและกลุ่มกองกำลังชาติพันธุ์ต่าง ๆ

**เขื่อนเมืองโต๋น**
โครงการก่อสร้างเขื่อนเมืองโต๋น กำลัง 7,000 เมกะวัตต์ เป็นโครงการเขื่อนที่ใหญ่ที่สุดบนแม่น้ำสาละวิน ตั้งอยู่ทางตะวันตกเฉียงเหนือของเมืองโต๋น ตรงหมู่บ้านท่าซาง เป็นการลงทุนร่วมกันระหว่ารัฐบาลพม่า การไฟฟ้าฝ่ายผลิตแห่งประเทศไทย และบริษัทสัญชาติจีน มูลค่าการก่อสร้างกว่าสี่แสนล้านบาท แต่โครงการเดินหน้าต่อไม่ได้ เนื่องจากคณะสำรวจผลกระทบสิ่งแวดล้อมไม่สามารถเข้าพื้นที่ เนื่องจากความไม่สงบทางอาวุธ

**อ้างอิง**
หมวดหมู่:เมืองในรัฐฉาน
เมืองพยาก

เมืองพยาก (မိုင်းဖြတ်) สำเนียงไทเขินเรียก เมืองเพี๊ยก ตั้งอยู่ในจังหวัดท่าขี้เหล็ก รัฐฉาน ประเทศพม่า ประชากรส่วนใหญ่เป็นชาวไทใหญ่ เมืองพยากอยู่ห่างจากด่านพรมแดนแม่สายประมาณ 80 กิโลเมตร ถือเป็นเมืองที่ตั้งอยู่จุดกึ่งกลางบนถนนระหว่างท่าขี้เหล็ก และเชียงตุง/เมืองยอง ผู้สัญจรจึงนิยมจอดพักรถที่นี่

**ประวัติศาสตร์**
เมืองพยากขึ้นต่อเชียงตุง และถือเป็นส่วนหนึ่งของอาณาจักรล้านนา จนเมื่อพระเจ้าบุเรงนองยกทัพมายึดเมืองเชียงใหม่ในพ.ศ. 2101 ล้านนาก็ตกอยู่ใต้อำนาจของพม่า เชียงตุงจึงยอมเป็นประเทศราชของพม่านับแต่นั้น ครั้งภายหลังพ.ศ. 2317 เจ้าเจ็ดตนร่วมมือกับสยามทำศึกขับไล่พม่า ได้รับชัยชนะหลายครั้งแต่พม่าก็ไม่ยอมรามือ จนกระทั่งพ.ศ. 2345 เจ้ากาวิละผู้ครองเชียงใหม่บัญชาให้อุปราชน้อยธรรมจัดทัพเชียงใหม่ขึ้นไปตีเมืองสาด อุปราชน้อยธรรมตีเมืองสาดได้แล้ว ก็รวดตีเมืองพยากและเชียงตุงได้ด้วย และกวาดต้อนผู้คนลงมา แต่เจ้าฟ้าเมืองเชียงตุงหลบหนีไปได้ เจ้ากาวิละจึงได้เลื่อนฐานันดรเป็นพระบรมราชาธิบดีปกครองล้านนาไท 57 เมือง 
เชียงตุงในฐานะประเทศราชของล้านนา ยังคงเผชิญการรุกรานจากพม่ายาวนานนับสิบปี ท้ายที่สุดเจ้ามหาขนาน ผู้รักษาเมืองเชียงตุงและเป็นอนุชาของเจ้าฟ้ากองไต ก็ตัดสินใจทิ้งเชียงตุงให้พม่า และลี้ภัยลงมาอยู่กับเจ้าฟ้ากองไตที่เชียงแสน ต่อมาเจ้ามหาขนานผิดใจกับทางเชียงใหม่ จึงเดินทางกลับเชียงตุง และได้รับสถาปนาเป็นเจ้าฟ้าเขมรัฐเชียงตุงในฐานะประเทศราชของพม่าเมื่อพ.ศ. 2357 เมืองพยากจึงกลายเป็นหัวเมืองของพม่าอีกครั้ง
พุทธศักราช 2393 พระบาทสมเด็จพระนั่งเกล้าเจ้าอยู่หัวดำริจะแผ่อำนาจไปยังเชียงรุ่ง ในการนี้มีบัญชาให้พระยาเชียงใหม่มหาวงส์แต่งทัพขึ้นตีเชียงตุงให้ได้เสียก่อน พระยาเชียงใหม่จึงเกณฑ์ไพร่พลเชียงใหม่-ลำพูน-ลำปาง รวมกันได้ 7,500 นาย และมอบหมายให้ขุนนางหลายคนนำทัพเดินทางไปเชียงตุง ในการนี้ พระยารัตนเมืองแก้วได้รับหน้าที่เข้าตีเมืองพยาก แต่ท้ายที่สุดในศึกครั้งนี้ เชียงใหม่ตีเชียงตุงไม่สำเร็จ
ปลายพุทธศักราช 2395 คราวนี้กรุงเทพแต่งทัพเองเพื่อตีเชียงตุง โดยมีกรมหลวงวงศาธิราชสนิทเป็นแม่ทัพใหญ่ และได้รับการสนับสนุนจากกองทัพหัวเมืองล้านนา ในการนี้มอบหมายให้ทัพเชียงใหม่-ลำพูนจำนวน 5,042 นาย เข้าตีเมืองพยาก ทัพเชียงใหม่-ลำพูนเดินทางถึงเมืองพยากเมื่อวันที่ 2 มีนาคม พ.ศ. 2396 เมืองพยากถูกตีแตก กองทัพไทยจึงยกทัพขึ้นตีเชียงตุง แต่ตีไม่สำเร็จและยกทัพกลับ

**อ้างอิง**
หมวดหมู่:เมืองในรัฐฉาน
ซิมโฟนิกโพเอ็ม

ซิมโฟนิกโพเอ็ม (Symphonic Poem) หรือ ซิมโฟนีนิพันธ์ เป็นรูปแบบดนตรีที่มีความยืดหยุ่นและอิสระ เป็นเพลงบรรเลงล้วน ไม่มีคำร้องใด มุ่งใช้เสียงดนตรีเป็นสิ่งบรรยายแทนเนื้อเพลง เปรียบเสมือนโคลงกลอนที่ถ่ายทอดด้วยเสียงเพลง เมื่อฟังจะสามารถจินตนาการเห็นภาพหรือเรื่องราวที่อยู่เบื้องหลังเสียงเพลง เพลงแนวนี้สร้างสรรค์ขึ้นมาในศตวรรษที่ 19 เพื่อถ่ายทอดเรื่องราวหรืออารมณ์ในเชิงวรรณกรรม บทกวี หรืองานศิลปะอื่น การแต่งจึงไม่เพียงแค่เน้นความงามของท่วงทำนอง แต่ยังมีเนื้อหาหรือเรื่องราวเป็นหัวใจหลักของบทเพลง โดยจะเป็นบทเพลงประเภทหนึ่งที่มีช่วงยาวต่อเนื่องแบบชิ้นเดียว ไม่แบ่งเป็นท่อนเหมือนซิมโฟนีทั่วไปหรือโอเปร่า  
คีตกวีที่มีชื่อเสียงที่สุดเกี่ยวกับซิมโฟนิกโพเอ็มคือ ฟรันทซ์ ลิสท์ (Franz Liszt) ซึ่งถือเป็นผู้บุกเบิกแนวทางนี้ ลิซท์ได้เขียนบทเพลงที่มีการอิงบทกวี ตำนาน วรรณกรรม และศิลปะหลายชิ้น เช่น “Les Préludes” ที่มีต้นกำเนิดมาจากบทกวีของอาลฟงส์ เดอ ลามาร์ตีน ความสามารถในการเล่าเรื่องผ่านเสียงดนตรีทำให้ ซิมโฟนิกโพเอ็มกลายเป็นที่นิยมในวงการดนตรีคลาสสิก นอกจากนี้ โคลงซิมโฟนียังมีความหลากหลายในการนำเสนอเรื่องราว บทเพลงหนึ่งอาจแสดงถึงความยิ่งใหญ่ของธรรมชาติ การต่อสู้ในตำนาน หรือแม้กระทั่งอารมณ์ที่ลึกซึ้งและซับซ้อนของมนุษย์ 
โคลงซิมโฟนีได้รับความนิยมระหว่างปี 1840 จนถึง 1920 หลังจากนั้นบรรดาคีตกวีก็เริ่มทอดทิ้งแนวทางนี้ อย่างไรก็ตาม ซิมโฟนิกโพเอ็มฟื้นคืนชีพอีกครั้งอย่างไม่คาดคิดภายหลังปี 1990 ในโลกของวิดีโอเกมญี่ปุ่น ดนตรีแนวนี้กลายเป็นเครื่องมือสำคัญในการเสริมสร้างเรื่องราวและความลึกซึ้งทางอารมณ์ นักประพันธ์ดนตรีวิดีโอเกมชาวญี่ปุ่นชื่อดัง เช่น โนบูโอะ อูเอมัตสึ, โคจิ คนโด และโยโกะ ชิโมมูระ ได้รับการยกย่องจากการนำเทคนิคประพันธ์เพลงแบบซิมโฟนีมาสร้างสรรค์บรรยากาศเสียงที่น่าดื่มด่ำ ผลงานเหล่านี้คือการใช้ซิมโฟนิกโพเอ็ม ดนตรีไม่เพียงเป็นเสียงพื้นหลัง แต่เป็นส่วนหนึ่งของการเล่าเรื่องที่สะท้อนอารมณ์และเรื่องราวในเกม 

**ตัวอย่างซิมโฟนิกโพเอ็ม**
โคลงซิมโฟนีที่มีชื่อเสียงที่สุดห้าอันดับแรก ได้แก่:- Les Préludes โดย ฟรันทซ์ ลิสท์
สะท้อนถึงการต่อสู้ระหว่างชีวิตกับโชคชะตา ลิสท์ได้รับแรงบันดาลใจจากบทกวีของ อาลฟงส์ เดอ ลามาร์ตีน- The Moldau (Vltava) โดย แบ็ดฌิค สแมตานา
เป็นส่วนหนึ่งของชุด “Má vlast” บรรยายถึงแม่น้ำวัลตาวาที่ไหลผ่านภูมิประเทศในเช็กเกีย ทำนองแสดงถึงการเดินทางของสายน้ำ- Thus Spoke Zarathustra โดย ริชชาร์ท ชเตราส์
งานนี้ได้รับแรงบันดาลใจจากหนังสือปรัชญาของฟรีดริช นีทเชอ ใช้เครื่องดนตรีเพื่อสะท้อนการวิวัฒนาการและการเปลี่ยนแปลงในชีวิต- The Sorcerer’s Apprentice โดย ปอล ดูกาส
โด่งดังจากภาพยนตร์ Fantasia ของดิสนีย์ บทเพลงนี้เล่าเรื่องจากบทกวีของเกอเทอ เกี่ยวกับเด็กฝึกหัดพ่อมดที่เรียกน้ำท่วมโดยไม่ตั้งใจ- Finlandia โดย ฌ็อง ซิเบลิอุส
เป็นซิมโฟนิกโพเอ็มที่สะท้อนถึงจิตวิญญาณของฟินแลนด์ในช่วงที่ต้องเผชิญกับการกดขี่ของรัสเซีย แสดงถึงการต่อสู้เพื่อเสรีภาพและอิสรภาพ

**อ้างอิง**
หมวดหมู่:งานประพันธ์ดนตรีแบ่งตามรูปแบบ
การถดถอยพหุนาม

การประมาณโดยการถดถอยพหุนามขั้น 3
การถดถอยพหุนาม (polynomial regression) ในทางสถิติศาสตร์ เป็นวิธีการวิเคราะห์การถดถอย ที่ใช้พหุนามระดับขั้น  ของตัวแปรอิสระ  สำหรับการสร้างแบบจำลองเชิงสถิติหาตัวแปรตาม 
การถดถอยพหุนามเหมาะสำหรับกรณีที่ตัวแปรตามและตัวแปรอิสระแสดงออกมาในความสัมพันธ์ แบบไม่เชิงเส้น เช่น ถูกนำมาใช้เพื่ออธิบายการเติบโตของเนื้อเยื่อประสาท การกระจายตัวของไอโซโทปคาร์บอนที่ตะกอนก้นทะเลสาบ การแพร่กระจายของโรคติดเชื้อ การถดถอยพหุนามเกี่ยวข้องกับการปรับแบบจำลองไม่เชิงเส้นให้เข้ากับข้อมูล แต่ในทฤษฎีการประมาณจัดเป็นปัญหาเชิงเส้น เนื่องจากฟังก์ชันที่จะประมาณเป็นสมการเชิงเส้นที่มีพารามิเตอร์ที่ไม่รู้จัก ในแง่นี้ การถดถอยพหุนามถือเป็นกรณีพิเศษของการถดถอยพหุคูณ
ตัวแปรพื้นฐาน  ที่ได้จากการยกกำลังตัวแปรอธิบาย (ตัวแปรอิสระ) เรียกว่าพจน์อันดับสูง พจน์ดังกล่าวยังสามารถปรากฏในปัญหาการจำแนกเชิงสถิติได้

**อ้างอิง**
หมวดหมู่:แบบจำลองเชิงสถิติ
หมวดหมู่:สถิติศาสตร์
แม่แบบ:รู้ไหมว่า/2024-12-13

*...แผนกอาหารในร้านสรรพสินค้าญี่ปุ่นที่เรียกว่า เดปาจิกะ (ในภาพ) หลายแห่งมักอยู่ที่ชั้นใต้ดิน ส่วนหนึ่งเพราะการติดตั้งสาธารณูปโภคมีค่าใช้จ่ายต่ำกว่าชั้นบน
*...ในการออกแบบสันทะกะฑะปะหะณะในสถาปัตยกรรมอนุราธปุระของศรีลังกา ปรากฏรูปหงส์เป็นสัญลักษณ์แทนการแบ่งแยกความดีกับความชั่ว อันมีที่มาจากความเชื่อว่าหงส์สามารถแยกน้ำกับนมที่ผสมกันได้
*...จักรพรรดิยูเรียกุ จักรพรรดิญี่ปุ่นพระองค์แรกที่สามารถยืนยันทางโบราณคดี ทรงสนับสนุนศิลปะและหัตถกรรมเป็นอย่างมาก ทรงเริ่มประเพณีให้จักรพรรดินีเป็นผู้เพาะพันธุ์หนอนไหม และได้ทรงขอพระราชทานช่างฝีมือผู้เชี่ยวชาญมาจากแพ็กเจ (เกาหลี)
*...มีการจัดอันดับให้ซีรีส์มังงะญี่ปุ่น คนที่เธอปิ๊ง ความจริงไม่ใช่ผู้ชาย ติดอันดับ 2 ของทั้งรายการ "หนังสือแห่งปี" พ.ศ. 2566 ของนิตยสาร ดาวินชี และรายการ "มังงะที่ดีที่สุดสำหรับผู้อ่านผู้หญิง" ของนิตยสาร โคโนะ มังงะ งะ ซูโงอิ! พ.ศ. 2567 
*...สกายทีมเป็นเครือข่ายพันธมิตรสายการบินที่ใหญ่เป็นอันดับสองของโลก ให้บริการผู้โดยสารกว่า 624 ล้านคนใน ค.ศ. 2024 
*...สารหน่วงการติดไฟประเภทโบรมีนที่ใช้ในพลาสติก อุปกรณ์อิเล็กทรอนิกส์ เสื้อผ้า และเฟอร์นิเจอร์ สามารถตกค้างสะสมและเป็นพิษต่อทั้งมนุษย์และสิ่งแวดล้อม และมีข้อสงสัยว่าก่อผลกระทบต่อพัฒนาการทางระบบประสาทและรบกวนระบบต่อมไร้ท่อ
แม่แบบ:รู้ไหมว่า/2024-12-19

*...ในช่วงคริสต์ทศวรรษ 1970 ถึง 1980 สหราชอาณาจักรต้องประสบกับภาวะเศรษฐกิจชะงักงันและเงินเฟ้อส่งผลให้เกิดสภาวะเงินเฟ้อพุ่งสูงขึ้น (ในภาพ) และมีอัตราการว่างงานที่สูง
*...ยอดเข้าชมของทูรทรรศัน ผู้แพร่ภาพสาธารณะของรัฐบาลอินเดีย ลดลงอย่างมากในปี ค.ศ. 1991 ซึ่งมีการรับรองการแพร่ภาพโดยเอกชน
*...โกโดเป็นเกมเอนจินเสรีและโอเพนซอร์สที่รองรับแพลตฟอร์มมากมาย เช่น ลินุกซ์ แมคโอเอส วินโดวส์ แอนดรอยด์ ไอโอเอส และแพลตฟอร์มเว็บ เอชทีเอ็มแอล5 และ เว็บแอสเซมบลี
*...แม้ว่าเบลชัสซาร์ในหนังสือดาเนียลไม่ได้ชั่วร้าย แต่ธรรมเนียมยิวยุคหลังทำให้พระองค์เป็นตัวแทนทรราชผู้กดขี่ชาวยิว
*...หมอนรองเข่าฉีกเหตุเสื่อมสภาพ มีปัจจัยเสี่ยงเป็นการมีอายุเกิน 60 ปี, เป็นผู้ชาย, มีงานที่ต้องย่อตัวและคุกเข่าบ่อย ๆ และการขึ้นบันไดเกิน 30 ขั้นต่อวัน
*...หลังจากที่เข้าถึงรอบก่อนรองชนะเลิศในโอลิมปิกฤดูร้อน 2024 สเตฟาโนส ซิทซีปัส กลายเป็นนักเทนนิสชาวกรีกคนแรกที่เข้าถึงรอบนี้ในการแข่งขันกีฬาโอลิมปิกนับตั้งแต่ ค.ศ. 1988
ไทยลีก รุ่นอายุไม่เกิน 23 ปี ฤดูกาล 2567

ไทยลีก รุ่นอายุไม่เกิน 23 ปี ฤดูกาล 2567 หรือ พีอีเอ ยู23 ยังสเตอร์ ลีก ฤดูกาล 2567 ตามชื่อผู้สนับสนุนคือการไฟฟ้าส่วนภูมิภาค เป็นฤดูกาลแรกของไทยลีก รุ่นอายุไม่เกิน 23 ปี การแข่งขันฟุตบอลลีกสูงสุดสำหรับผู้เล่นอายุไม่เกิน 23 ปี มีทีมเข้าร่วมแข่งขันทั้งหมด 8 ทีม ประกอบด้วยทีมเยาวชนจากสโมสรชั้นนำในไทยลีก และไทยลีก 2 เป้าหมายหลักของการแข่งขันนี้คือการพัฒนานักเตะดาวรุ่งของไทยที่มีความสามารถ ผ่านการแข่งขันที่เข้มข้นและมีโครงสร้างที่เป็นระบบ แข่งขันระหว่างวันที่ 18 กันยายน 2567 ถึง 15 ธันวาคม 2567 โดยทีมชนะเลิศจะได้รับเงินรางวัล 500,000 บาท

**สโมสร**
สโมสรที่เข้าแข่งขันในฤดูกาล 2567 มีจำนวน 8 สโมสร โดยแบ่งเป็นสโมสรจากไทยลีก จำนวน 5 สโมสร และสโมสรจากไทยลีก 2 จำนวน 3 สโมสร 

**สนามเหย้า และที่ตั้ง**

**ข้อมูลสโมสรและผู้สนับสนุน**

**ตารางคะแนน**

**อันดับ**

**อันดับตามสัปดาห์**

**ผลการแข่งขันที่ลงเล่น**

**ผลการแข่งขัน**

**สถิติ**

**ผู้ทำประตูสูงสุด**

**แฮตทริก**

**คลีนชีตส์**

**อ้างอิง**
หมวดหมู่:ฟุตบอลลีกในประเทศไทยในปี พ.ศ. 2567
หมวดหมู่:ไทยลีก รุ่นอายุไม่เกิน 23 ปี
หมวดหมู่:การแข่งขันกีฬาในกรุงเทพมหานคร
หมวดหมู่:การแข่งขันกีฬาในจังหวัดปทุมธานี
หมวดหมู่:การแข่งขันกีฬาในจังหวัดบุรีรัมย์
หมวดหมู่:การแข่งขันกีฬาในจังหวัดชลบุรี
หมวดหมู่:การแข่งขันกีฬาในจังหวัดสุพรรณบุรี
หมวดหมู่:การแข่งขันกีฬาในจังหวัดหนองบัวลำภู
หมวดหมู่:การแข่งขันกีฬาในจังหวัดระยอง
หมวดหมู่:ฟุตบอลลีกในประเทศไทยในปี พ.ศ. 2567

หมวดหมู่:ฟุตบอลลีกในประเทศไทยแบ่งตามฤดูกาล
หมวดหมู่:ฟุตบอลไทยในปี พ.ศ. 2567
การเคลื่อนลงตามความชันแบบเฟ้นสุ่ม

ตัวอย่างกราฟที่แสดงการลดลงของค่าฟังก์ชันเป้าหมายโดยใช้มินิแบตช์ในวิธีการเคลื่อนลงตามความชันแบบเฟ้นสุ่ม
การเคลื่อนลงตามความชันแบบเฟ้นสุ่ม (stochastic gradient descent) เป็น ขั้นตอนวิธีแบบสุ่มสำหรับปัญหาการหาค่าเหมาะที่สุดโดยการทำซ้ำอย่างต่อเนื่อง วิธีนี้ปรับปรุงมาจากวิธีการเคลื่อนลงตามความชันแบบดั้งเดิม ซึ่งเป็นวิธีการเรียนรู้โดยอาศัยชุดข้อมูลทั้งหมด การจะใช้วิธีนี้ได้ฟังก์ชันเป้าหมายจำเป็นต้องอยู่ในรูปที่หาอนุพันธ์ได้

**แนวคิด**
พิจารณาปัญหาการทำให้ค่าฟังก์ชันเป้าหมายในรูปแบบของผลรวมด้านล่างมีค่าน้อยที่สุด
 
เป้าหมายของเราคือการหาค่าพารามิเตอร์  ที่ทำให้ Q(w) มีค่าน้อยที่สุด โดยวิธีดั้งเดิมแล้ว  จะใช้เป็นข้อมูลฝึกตัวที่ i
ในสถิติศาสตร์ดั้งเดิม ปัญหาการลดผลรวมจะปรากฏในปัญหาค่ากำลังสองน้อยสุด ปัญหาการประมาณภาวะน่าจะเป็นสูงสุด เป็นต้น ในกรณีทั่วไป ตัวประมาณค่าที่ลดผลรวมให้เหลือน้อยที่สุดเรียกว่าค่าประมาณ M อย่างไรก็ตาม สำหรับปัญหาการประมาณภาวะน่าจะเป็นสูงสุด เป็นที่ทราบกันมานานแล้วว่าแม้แต่เมื่อต้องการแก้ปัญหาเฉพาะจุดก็มีข้อจำกัดเข้มงวดมากแล้ว ดังในตัวอย่างของโทมัส เฟอร์กูสัน ดังนั้น นักทฤษฎีสถิติสมัยใหม่จึงมักพิจารณาจุดนิ่ง (จุดที่อนุพันธ์กลายเป็นศูนย์) ของฟังก์ชันภาวะน่าจะเป็นสูงสุด
ปัญหาการทำให้ผลรวมต่ำสุดยังปรากฏในปัญหาการทำให้ความเสี่ยงต่ำที่สุดเชิงประจักษ์ ด้วย ถ้าให้ค่า  เป็นค่าข้อมูลฝึกตัวที่ i แล้ว Q(w) คือค่าการสูญเสียเชิงประจักษ์
เมื่อทำให้ค่าฟังก์ชัน Q ข้างต้นเหลือน้อยที่สุด วิธีการเคลื่อนลงตามความชันแบบดั้งเดิม (การเรียนรู้แบบกลุ่ม) จะทำซ้ำการวนซ้ำดังนี้
 
โดย  เรียกว่าเป็นขนาดขั้นบันได ใน การเรียนรู้ของเครื่อง เรียกอีกอย่างว่า อัตราการเรียนรู้ 
หากการแจกแจงความน่าจะเป็นเป็น เป็นการแจกแจงแบบเลขชี้กำลังที่มีพารามิเตอร์ตัวเดียว บางครั้งผลรวมของความชันสามารถคำนวณได้ด้วยการคำนวณเพียงเล็กน้อย แต่ก็มีกรณีที่จำเป็นต้องคำนวณความชันทีละตัวแล้วจึงคำนวณผลรวมจำนวนมาก ในกรณีเช่นนี้ ปริมาณการคำนวณต่อการวนซ้ำแต่ละครั้งสามารถลดลงได้โดยการคำนวณแค่เพียงส่วนหนึ่งของผลรวม แทนที่จะคำนวณผลรวมทั้งหมด วิธีนี้มีประสิทธิภาพสำหรับปัญหาการเรียนรู้ของเครื่องขนาดใหญ่มาก

**อ้างอิง**
หมวดหมู่:วิธีความชัน
หมวดหมู่:การหาค่าเหมาะที่สุดแบบเฟ้นสุ่ม
หมวดหมู่:ขั้นตอนวิธีการเรียนรู้ของเครื่อง
หมวดหมู่:การหาค่าเหมาะที่สุดแบบเฟ้นสุ่ม

หมวดหมู่:การหาค่าเหมาะที่สุดทางคณิตศาสตร์
หมวดหมู่:ขั้นตอนวิธีแบบสุ่ม
หมวดหมู่:ขั้นตอนวิธีการเรียนรู้ของเครื่อง

หมวดหมู่ที่เกี่ยวข้องกับขั้นตอนวิธีการเรียนรู้ของเครื่อง
หมวดหมู่:ขั้นตอนวิธี
หมวดหมู่:การเรียนรู้ของเครื่อง
แบบจำลองจำแนก

แบบจำลองจำแนก (discriminative model) หรือ แบบจำลองมีเงื่อนไข (conditional model) เป็นแบบจำลองโลจิสติกประเภทหนึ่งที่ใช้สำหรับ การจำแนกประเภทข้อมูล และ การวิเคราะห์การถดถอย  แบบจำลองเหล่านี้กำหนดขอบเขตการตัดสินตามข้อมูลที่สังเกตได้ เช่น "ผ่าน/ไม่ผ่าน" "ชนะ/แพ้" "มีชีวิต/ตาย" "สุขภาพดี/เจ็บป่วย" ฯลฯ
ตัวอย่างของแบบจำลองจำแนกทั่วไป ได้แก่ การถดถอยโลจิสติก, สนามสุ่มมีเงื่อนไข และ ต้นไม้ตัดสินใจ เป็นต้น
ในทางกลับกัน ตัวอย่างทั่วไปของแบบจำลองก่อกำเนิด ได้แก่ ตัวจำแนกเบส์อย่างง่าย, ตัวเข้ารหัสอัตโนมัติแบบแปรผัน และ โครงข่ายปฏิปักษ์ก่อกำเนิด เป็นต้น

**นิยาม**
แบบจำลองจำแนกนั้นจะทำการวิจัยโดยเน้นไปที่การแจกแจงความน่าจะเป็นมีเงื่อนไข  ของฉลากจำแนกประเภท  ที่ได้จากตัวแปรที่สังเกตการณ์ได้ (ตัวอย่างที่ใช้ฝึกสอน) สำหรับตัวแปรเป้าหมาย  ที่ไม่ได้สังเกตการณ์
นี่เป็นข้อที่แตกต่างไปจากแบบจำลองก่อกำเนิดซึ่งเน้นไปที่การศึกษาการแจกแจงความน่าจะเป็นร่วม 
ตัวอย่างเช่น ในการรู้จำวัตถุนั้น โดยทั่วไป  จะแสดงถึงพิกเซลดิบของรูปภาพหรือเวกเตอร์ของสมบัติที่สกัดเอาจากพิกเซลดิบของรูปภาพ การสร้างแบบจำลองของการแจกแจงความน่าจะเป็นมีเงื่อนไขภายในกรอบตามทฤษฎีความน่าจะเป็น  จะช่วยให้สามารถทำนาย  จาก   ได้

**เปรียบเทียบแบบจำลองจำแนกและแบบจำลองก่อกำเนิด**
สมมุติว่าตัวอย่างสำหรับฝึกเป็นข้อมูลที่มีป้ายกำกับจำแนกประเภท  ตัว และตัวแปรค่าลักษณะ  ตัว  
ในแบบจำลองก่อกำเนิดจะใช้ความน่าจะเป็นร่วม  ของค่าป้อนเข้า  และฉลาก  และใช้ ทฤษฎีบทของเบส์ ในการทำนายฉลาก  ที่รู้แล้วที่เป็นไปได้ที่สุดสำหรับค่าป้อนเข้า  ที่ไม่รู้จัก
ในทางกลับกัน แบบจำลองจำแนกไม่สามารถสร้างตัวอย่างจากการแจกแจงร่วมของตัวแปรที่สังเกตได้และตัวแปรเป้าหมาย แต่จะทำงานได้ดีกว่าแบบจำลองกำเนิดสำหรับงานต่าง ๆ เช่น การจำแนกประเภทข้อมูล และ การวิเคราะห์การถดถอย ซึ่งไม่ต้องการการแจกแจงร่วม โดยเหตุผลหนึ่งก็คือ มีตัวแปรสำหรับคำนวณน้อยกว่า โดยทั่วไปแล้ว แบบจำลองก่อกำเนิดจะมีความยืดหยุ่นต่อปัญหาหารเรียนรู้ที่ซับซ้อนมากกว่า นอกจากนี้ แบบจำลองจำแนกส่วนใหญ่มักใช้การเรียนรู้แบบมีผู้สอน และไม่รับรองการเรียนรู้แบบไม่มีผู้สอน
การเลือกระหว่างแบบจำลองจำแนก และแบบจำลองก่อกำเนิดนั้น ขึ้นอยู่กับความจำเป็นของการใช้งานเฉพาะนั้น ๆ แบบจำลองจำแนกและแบบจำลองก่อกำเนิดมีความแตกต่างกันตรงที่วิธีการหาความน่าจะเป็นภายหลัง ในแบบจำลองจำแนกทำนายความน่าจะเป็นภายหลัง  จากแบบจำลองอิงตัวแปรเสริม และได้ค่าพารามิเตอร์จากข้อมูลการฝึกสอน การประมาณค่าพารามิเตอร์ได้มาจากการหาค่าภาวะน่าจะเป็นสูงสุดหรือการคำนวณการแจกแจงสำหรับพารามิเตอร์ ในทางกลับกัน แบบจำลองก่อกำเนิดมุ่งเน้นไปที่ความน่าจะเป็นร่วม และคำนวณความน่าจะเป็นภายหลัง  โดยทฤษฎีบทของเบส์ ดังนั้น ความน่าจะเป็นภายหลังคือ
  

**อ้างอิง**
หมวดหมู่:แบบจำลองเชิงสถิติ
หมวดหมู่:การเรียนรู้ของเครื่อง
หมวดหมู่:แบบรูป

หมวดหมู่:การออกแบบกราฟิก
หมวดหมู่:สิ่งตกแต่ง
หมวดหมู่:โครงสร้าง
หมวดหมู่:ปรากฏการณ์เป็นคาบ
แม่แบบ:ส่วนหัวหมวดหมู่สถานีรถไฟในชื่อประเทศที่เปิดหรือปิดทำการในปี พ.ศ. ปปปป/core

คู่มือการใช้งาน|content=นี่คือแม่แบบย่อยของ แม่แบบ:ส่วนหัวหมวดหมู่สถานีรถไฟในชื่อประเทศที่เปิดหรือปิดทำการในปี พ.ศ. ปปปป
แม่แบบ:ส่วนหัวหมวดหมู่สถานีรถไฟที่เปิดทำการหรือปิดทำการในปี พ.ศ. ปปปป/core

หมวดหมู่:สถานีรถไฟที่ทำการในคริสต์ทศวรรษ คู่มือการใช้งาน|content=นี่คือแม่แบบย่อยของ แม่แบบ:ส่วนหัวหมวดหมู่สถานีรถไฟที่เปิดทำการหรือปิดทำการในปี พ.ศ. ปปปป
การแจกแจงความน่าจะเป็นมีเงื่อนไข

ในทฤษฎีความน่าจะเป็น การแจกแจงความน่าจะเป็นมีเงื่อนไข (conditional probability distribution) คือ การแจกแจงความน่าจะเป็น ของ Y เมื่อมีตัวแปรสุ่ม X และ Y และเรารู้ค่าของ X
ความน่าจะเป็นมีเงื่อนไข และ ค่าคาดหวังมีเงื่อนไข สามารถคำนวณได้จากฟังก์ชันการแจกแจงสะสมมีเงื่อนไข ฟังก์ชันมวลความน่าจะเป็นมีเงื่อนไข ฟังก์ชันความหนาแน่นความน่าจะเป็นมีเงื่อนไข ฯลฯ

**ฟังก์ชันการแจกแจงสะสมมีเงื่อนไข**
สำหรับตัวแปรสุ่ม X และเหตุการณ์ A เมื่อ  ฟังก์ชันการแจกแจงสะสมแบบมีเงื่อนไข คำนวณได้ดังนี้p. 97
 

**อ้างอิง**
หมวดหมู่:ทฤษฎีการแจกแจงความน่าจะเป็น
หมวดหมู่:ความน่าจะเป็นมีเงื่อนไข
ไทยลีก 3 ฤดูกาล 2567–68

ไทยลีก 3 ฤดูกาล 2567–68 เป็นการแข่งขันฟุตบอลไทยลีก 3 ฤดูกาลที่ 8 ซึ่งเป็นการแข่งขันฟุตบอลในระดับที่ 3 ตามระบบฟุตบอลลีกของไทย โดยแบ่งตามพื้นที่ภูมิภาค จำนวนทั้งหมด 69 สโมสร โดยรอบปกติระหว่างวันที่ 14 กันยายน 2567 – 30 มีนาคม 2568 และรอบระดับประเทศระหว่างวันที่ 19 เมษายน – 22 มิถุนายน 2568

**สโมสร**

**ภาคเหนือ**

**ภาคตะวันออกเฉียงเหนือ**

**ภาคตะวันออก**

**ภาคตะวันตก**

**ภาคใต้**

**ภาคกลาง**

**รอบระดับประเทศ**
การแข่งขันรอบระดับประเทศในฤดูกาล 2567–68 จะเปลี่ยนแปลงจากฤดูกาลก่อนหน้าจากเดิมที่แบ่ง 12 ทีมจาก 6 โซนออกเป็น 2 กลุ่มได้แก่ตอนบนและตอนล่าง โดยในฤดูกาลนี้จะแบ่ง 12 ทีมจากรอบแบ่งโซนออกเป็น 3 กลุ่ม กลุ่มที่ 1 ประกอบด้วยทีมชนะเลิศและรองชนะเลิศจากโซนภาคเหนือและโซนภาคกลาง กลุ่มที่ 2 ประกอบด้วยทีมชนะเลิศและรองชนะเลิศจากโซนภาคตะวันออกเฉียงเหนือและโซนภาคตะวันออก และกลุ่มที่ 3 ประกอบด้วยทีมชนะเลิศและรองชนะเลิศจากโซนภาคตะวันตกและโซนภาคใต้ โดยแต่ละกลุ่มจะจัดการแข่งขันตามระบบเหย้า-เยือน ซึ่งทุกทีมจะได้สิทธิเป็นทีมเหย้าและทีมเยือน ทีมอันดับที่ 1 จาก 3 กลุ่มรวมกับทีมอันดับที่ 2 ที่ดีที่สุดอีก 1 ทีมจะผ่านเข้าสู่รอบรองชนะเลิศต่อไป

**รอบแชมเปี้ยนส์ลีก**
กลุ่มเอ
กลุ่มบี
กลุ่มซี

**รอบแพ้คัดออก**

**สายการแข่งขัน**

**รอบรองชนะเลิศ**

**รอบชิงชนะเลิศและรอบชิงอันดับที่ 3**
รอบชิงอันดับที่ 3
รอบชิงชนะเลิศ

**อ้างอิง**
2567–68
หมวดหมู่:ฟุตบอลไทยในปี พ.ศ. 2567
หมวดหมู่:ฟุตบอลไทยในปี พ.ศ. 2568
โครงข่ายปฏิปักษ์ก่อกำเนิด

ภาพรวมแสดงการทำงานของ GAN
โครงข่ายปฏิปักษ์ก่อกำเนิด (generative adversarial network, นิยมเรียกย่อว่า GAN) เป็นขั้นตอนวิธีปัญญาประดิษฐ์ประเภทหนึ่งที่ใช้การเรียนรู้แบบไม่มีผู้สอน เผยแพร่โดยเอียน กูดเฟลโลว์และคณะ ในปี 2014 โดยที่ภายในโครงข่ายนี้จะประกอบไปด้วยโครงข่ายประสาทเทียม 2 โครงข่ายซึ่งเป็นปฏิปักษ์ต่อกันเอง
แม้ว่าเดิมที GAN จะถูกเสนอขึ้นในรูปแบบของแบบจำลองก่อกำเนิดสำหรับการเรียนรู้แบบไม่มีผู้สอน แต่ก็ยังสามารถนำไปใช้ในการเรียนรู้แบบกึ่งมีผู้สอน การเรียนรู้แบบมีผู้สอนเต็มรูปแบบ รวมถึงการเรียนรู้เสริมกำลัง ได้อย่างมีประสิทธิภาพด้วย

**ภาพรวม**
GAN ประกอบขึ้นจากโครงข่ายประสาทเทียม 2 โครงข่าย คือ ตัวก่อกำเนิด (generator) และตัวจำแนก (discriminator) ตัวอย่างการทำงาน เช่น หากจุดประสงค์คือเพื่อสร้างรูปภาพ ฝั่งตัวก่อกำเนิดจะทำการสร้างรูปภาพออกมา และฝั่งตัวจำแนกจะทำการพิจารณาว่าภาพนั้นถูกต้องหรือไม่ ตัวก่อกำเนิดจะทำการเรียนรู้ที่จะสร้างภาพให้เก่งเพื่อหลอกตัวจำแนก และตัวจำแนกจะพยายามเรียนรู้ที่จะแยกแยะภาพที่ตัวก่อกำเนิดสร้างขึ้นให้แม่นยำยิ่งขึ้น การที่โครงข่ายทั้ง 2 ทำการเรียนรู้เพื่อวัตถุประสงค์ที่ขัดแย้งกันเองจึงทำให้ได้รับการเรียกว่าเป็นปฏิปักษ์
อียาน เลอเกิง ได้กล่าวถึง GAN ไว้ว่า "ผมคิดว่านี่เป็นไอเดียที่น่าสนใจที่สุดในวงการการเรียนรู้ของเครื่องในช่วง 10 ปีที่ผ่านมานี้เลย"

**การขยายข้อมูล**
การฝึกอบรม GAN เป็นอะไรที่ไม่เสถียรและต้องใช้ข้อมูลจำนวนมาก การเพิ่มขยายข้อมูลจึงยังเป็นสิ่งจำเป็นสำหรับการทำให้ GAN เพื่อเพิ่มความเสถียร ชดเชยปริมาณข้อมูล และปรับปรุงประสิทธิภาพการทำงานทั่วไป
อย่างไรก็ตาม เป็นที่ทราบกันดีว่าการขยายข้อมูลแค่เฉพาะฝั่งตัวจำแนกจะทำให้ประสิทธิภาพลดลง ซึ่งอาจเป็นเพราะตัวจำแนกใช้การมีหรือไม่มีการขยายข้อมูลเพื่อพิจารณา และเพื่อที่จะหลอกตัวจำแนก ตัวก่อกำเนิดจะพยายามสร้างผลลัพธ์ที่เลียนแบบข้อมูลส่วนที่ขยายขึ้นมา เพื่อหลีกเลี่ยงปัญหานี้ การขยายข้อมูลที่มีประสิทธิภาพจึงต้องมีการขยายข้อมูลขาออกของตัวก่อกำเนิดด้วย

**ตัวอย่างการใช้งาน**
 การสร้างแอนิเมชันและภาพประกอบโดยอัตโนมัติ - การเข้าร่วมการประชุมโดยดูเรียบร้อยดี แม้ว่าจะไม่ได้แต่งตัวเป็นทางการก็ตาม- การไม่เปิดเผยข้อมูลเพื่อปรับปรุงความปลอดภัยทางไซเบอร์

**อ้างอิง**
หมวดหมู่:ประชานศาสตร์
หมวดหมู่:การเรียนรู้แบบไม่มีผู้สอน
หมวดหมู่:โครงข่ายประสาทเทียม
GAN

GAN, GaN, gan อาจหมายถึง- แกลเลียมไนไตรด์ (GaN)- รหัสภาษา ISO 639-2 สำหรับ ภาษาจีนกั้น- รหัส IATA ของ สนามบินนานาชาติกัน ในประเทศมัลดีฟส์- โครงข่ายปฏิปักษ์ก่อกำเนิด (Generative Adversarial Network) - ขั้นตอนวิธีการเรียนรู้แบบไม่มีผู้สอน
หมวดหมู่:โอเพนเอไอ

หมวดหมู่:สถาบันวิจัยในสหรัฐอเมริกา
หมวดหมู่:บริษัทที่ก่อตั้งในปี พ.ศ. 2558
หมวดหมู่:ปัญญาประดิษฐ์
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดมุกดาหาร กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดมุกดาหารทั้งจังหวัด

**ดูเพิ่ม**
 จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535- จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**อ้างอิง**
มุกดาหาร
หมวดหมู่:การเลือกตั้งในจังหวัดมุกดาหาร
U-Net

U-Net เป็นโครงข่ายประสาทแบบสังวัตนาการที่พัฒนาขึ้นโดยภาควิชาวิทยาการคอมพิวเตอร์ที่มหาวิทยาลัยไฟรบวร์คโดยเริ่มแรกนำมาใช้สำหรับการวิเคราะห์รูปภาพทางชีวการแพทย์ โครงข่ายนี้สร้างขึ้นจากชั้นสังวัตนาการทั้งหมด โดยมีสถาปัตยกรรมที่ได้รับการปรับเปลี่ยนและขยายให้สามารถทำการแบ่งส่วนรูปภาพได้โดยไม่จำเป็นต้องใช้ข้อมูลรูปภาพสำหรับฝึกมาก เมื่อใช้ GPU สมัยใหม่ (ปี 2015) โครงข่ายที่ใช้สถาปัตยกรรม U-Net สามารถทำการแบ่งส่วนรูปภาพขนาด 512x512 ใช้เวลาน้อยกว่า 1 วินาที
สถาปัตยกรรม U-Net ยังถูกนำมาใช้ในแบบจำลองแบบแพร่สำหรับการลดสัญญาณรบกวนในรูปภาพด้วยการวนซ้ำ เทคโนโลยีนี้เป็นพื้นฐานสำหรับแบบจำลองปัญญาประดิษฐ์ช่วยสร้างภาพสมัยหลายรุ่น รวมถึง DALL-E, มิดเจอร์นีย์ และสเตเบิลดิฟฟิวชัน

**สถาปัตยกรรมของโครงข่าย**
ตัวอย่างสถาปัตยกรรมของ U-Net เพื่อสร้างภาพแมสก์ขนาด256x256 จำนวน k ภาพ จากรูปภาพ RGB ขนาด 256x256
โครงข่ายนี้ประกอบด้วยชั้นส่วนหดย่อและชั้นส่วนขยาย โดยมีโครงสร้างเป็นรูปตัวยู ชั้นในส่วนหดย่อประกอบด้วยชั้นสังวัตนาการแล้วตามด้วยฟังก์ชันกระตุ้นเช่น ReLU และชั้นบ่อรวมซ้ำไปมาหลายชั้น เหมือนในโครงข่ายทั่วไป เมื่อผ่านแต่ละชั้นในส่วนหดย่อ ข้อมูลเชิงพื้นที่จะลดลง ในขณะที่ข้อมูลค่าลักษณะจะเพิ่มขึ้น ชั้นในส่วนขยายจะรวบข้อมูลค่าลักษณะและข้อมูลเชิงพื้นที่ โดยเชื่อมโยงกับข้อมูลเข้ากับค่าลักษณะที่มีความละเอียดภาพสูงจากชั้นหดย่อ

**อ้างอิง**
หมวดหมู่:การเรียนรู้เชิงลึก
ดอยปุย

ถนนขึ้นสู่ดอยปุย
ดอยปุย เป็นดอยแบ่งเขตตำบลสุเทพและตำบลช้างเผือก อำเภอเมืองเชียงใหม่ กับตำบลดอนแก้ว อำเภอแม่ริม จังหวัดเชียงใหม่ สูง 1,697 เมตร
เป็นส่วนหนึ่งของอุทยานแห่งชาติดอยสุเทพ-ปุย จังหวัดเชียงใหม่ มีลักษณะของพื้นที่เป็นภูเขาสูงสลับซับซ้อนอยู่ในแนวเทือกเขาถนนธงชัย เป็นแหล่งกำเนิดของต้นน้ำลำธารลำห้วย เช่น ห้วยแก้ว ห้วยช่างเคี่ยน ห้วยแม่ปาน เป็นต้น ซึ่งเป็นส่วนหนึ่งของแหล่งต้นน้ำลำธารที่ไหลลงสู่แม่น้ำปิง
ดอยปุยมีสภาพพื้นที่เป็นป่าสนเขา ธรณีวิทยาโดยทั่วไปประกอบด้วย หินอัคนี ชนิดที่สำคัญได้แก่ หินแกรนิต นอกจากนี้ยังมีหินชั้นและหินแปร 
ดอยปุยเป็นที่อยู่ของหมู่บ้านชาวเขาเผ่าม้ง (แม้ว) เป็นหมู่บ้านที่ตั้งอยู่บนพื้นที่สูง 700–1,685 เมตร ที่ก่อตั้งครั้งแรกเมื่อประมาณ พ.ศ. 2489 หลังสงครามโลกครั้งที่ 2
บนยอดดอยปุยมีโบราณสถานสันกู่เป็นพุทธสถานสมัยหริภุญไชยที่มีอายุเก่าแก่ที่สุดกว่าโบราณสถานใด ๆ ที่มีอยู่ในบริเวณชุมชนแถบเชิงดอยสุเทพ

**อ้างอิง**
หมวดหมู่:ภูเขาในจังหวัดเชียงใหม่
หมวดหมู่:อำเภอเมืองเชียงใหม่
หมวดหมู่:อำเภอแม่ริม
คอมมอนครอวล์

คอมมอนครอวล์ (Common Crawl) เป็นองค์การไม่แสวงหาผลกำไรตามมาตรา 501(c) ที่ดำเนินธุรกิจเว็บครอว์เลอร์ และให้บริการชุดข้อมูลและ จดหมายเหตุอย่างอิสระ หน่วยเก็บถาวรบนเว็บของคอมมอนครอวล์ประกอบไปด้วยข้อมูลหลายเพตะไบต์ที่รวบรวมมาตั้งแต่ปี 2011 โดยปกติแล้ว การรวบรวมข้อมูลจะดำเนินการทุกเดือน
คอมมอนครอวล์ได้รับการก่อตั้งโดยจิล เอลบาซ มีที่ปรึกษา ได้แก่ ปีเตอร์ นอร์วิก และ โจอิจิ อิโต เคารพนโยบาย Nofollow และ robots.txt ในการทำการรวบรวมข้อมูล ซอร์สโค้ดสำหรับการประมวลผลชุดข้อมูลนั้นได้มีเผยแพร่ต่อสาธารณะเช่นกัน
ชุดข้อมูลประกอบด้วยผลงานที่มีลิขสิทธิ์ซึ่งจัดทำโดยทางสหรัฐอเมริกา ภายใต้การใช้ลิขสิทธิ์ของผู้อื่นโดยชอบ ได้มีนักวิจัยจากประเทศอื่น ๆ หลีกเลี่ยงกฎหมายลิขสิทธิ์ในประเทศอื่น ๆ โดยการสลับเปลี่ยนข้อความหรืออ้างอิงชุดข้อมูลทั่วไป

**อ้างอิง**
หมวดหมู่:หน่วยเก็บถาวรออนไลน์
โนเวลเอไอ

โนเวลเอไอ (NovelAI) เป็นบริการสมัครสมาชิกแบบชำระเงินในรูปแบบซอฟต์แวร์บริการ ซึ่งใช้การประมวลผลแบบกลุ่มเมฆออนไลน์ที่ใช้ ปัญญาประดิษฐ์ เพื่อสร้างรูปภาพตามสถานการณ์ และข้อความ รุ่นเบตาได้เปิดตัวเมื่อวันที่ 15 มิถุนายน 2021 และมีการใส่ความสามารถการสร้างภาพในวันที่ 3 ตุลาคม 2022 NovelAI ดำเนินการโดย Anlatan ซึ่งเป็นบริษัทที่อยู่ในรัฐเดลาแวร์
NovelAI ไม่อ้างสิทธิ์ความเป็นเจ้าของหรือการคุ้มครองลิขสิทธิ์สำหรับไฟล์ใด ๆ รวมถึงรูปภาพ ที่สร้างขึ้น

**ภาพรวม**
NovelAI สร้างภาพโดยการใช้สเตเบิลดิฟฟิวชัน ซึ่งได้รับการฝึกฝนเป็นพิเศษด้วยชุดข้อมูล Danbooru
สำหรับการสร้างข้อความเขียนเป็นเรื่องราวนั้นอาศัยแบบจำลองที่ยืนพื้นจาก GPT
นอกจากนี้ยังมีความสามารถในการสร้างภาพใหม่จากภาพที่มีอยู่
ข้อกำหนดในการให้บริการของ NovelAI ระบุว่าเนื้อหาทั้งหมดที่สร้างขึ้นเป็นของผู้ใช้ ไม่ว่าผู้ใช้จะเป็นบุคคลหรือธุรกิจก็ตาม ทางบริษัท Anlata ระบุว่ารูปภาพที่สร้างขึ้นทั้งหมดไม่มีการถูกจัดเก็บไว้บนเซิร์ฟเวอร์

**อ้างอิง**
หมวดหมู่:ปัญญาประดิษฐ์
หมวดหมู่:ข้อพิพาททางศิลปะ
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดมุกดาหาร มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดมุกดาหารทั้งจังหวัด

**ดูเพิ่ม**
 จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531- จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**อ้างอิง**
มุกดาหาร
หมวดหมู่:การเลือกตั้งในจังหวัดมุกดาหาร
LAION

LAION (ย่อมาจาก Large-scale Artificial Intelligence Open Network) เป็นองค์การไม่แสวงผลกำไรในเยอรมนีที่สร้างชุดข้อมูลหรือแบบจำลองซึ่งเป็นพื้นฐานของปัญญาประดิษฐ์About มีชื่อเสียงในการเผยแพร่ชุดข้อมูลรูปภาพขนาดใหญ่พร้อมคำอธิบาย ซึ่งรวบรวมจากอินเทอร์เน็ตโดยไม่ได้รับอนุญาตinteraktiv และถูกใช้เป็นข้อมูลพื้นฐานสำหรับแบบจำลองสร้างภาพจากข้อความที่มีชื่อเสียงมากมาย เช่น สเตเบิลดิฟฟิวชัน, มิดเจอร์นีย์ และ NovelAI
LAION-5B ซึ่งเป็นชุดข้อมูลที่มีภาพมากถึง 5.85 พันล้านภาพ มีชื่อเสียงเป็นพิเศษgiga781 แม้ว่าชุดข้อมูลของ LAION จะมีประโยชน์สำหรับผู้ใช้ AI แต่ปัญหาต่าง ๆ ได้มีการพูดถึงจากหลาย ๆ ด้าน เช่น ข้อเท็จจริงที่ว่ารูปภาพที่รวมไว้นั้นถูกรวบรวมโดยทั่วไปโดยไม่ได้รับความยินยอมจากผู้ถือสิทธิ์ บริษัท AI ที่ใช้ชุดข้อมูลดังกล่าวได้ถูกฟ้องร้องgiga781
ในเดือนกุมภาพันธ์ 2023 ชุดข้อมูล LAION ได้ถูกตั้งคำถามในคดีที่เกตตีอิมเมจยื่นฟ้องต่อสเตเบิลดิฟฟิวชันPhoto นอกจากนี้ในเดือนเมษายน 2023 ช่างภาพชาวเยอรมันโรแบร์ท คเน็ชเคอ (Robert Kneschke) ได้ยื่นฟ้องขอให้ลบภาพถ่ายของเขาออกจากชุดข้อมูล
เมื่อวันที่ 15 เมษายน 2023 LAION และผู้ทำงานร่วมกันได้เปิดตัว OpenAssistant ซึ่งเป็น AI จักรกลสนทนาผู้ช่วย แบบโอเพนซอร์ส

**อ้างอิง**
หมวดหมู่:ปัญญาประดิษฐ์
หมวดหมู่:ปัญญาประดิษฐ์โอเพนซอร์ส
เจ้าสาวนักดาบกับราชาคนเถื่อน

เป็นซีรีส์มังงะญี่ปุ่นที่เขียนและวาดภาพประกอบโดยโนริอากิ โคโตบะ เรื่องนี้ได้รับการตีพิมพ์เป็นตอนในนิตยสารมังงะแนวโชเน็งเบสซัตสึ โชเน็ง แม็กกาซีนของสำนักพิมพ์โคดันชะตั้งแต่เดือนมกราคม พ.ศ. 2564 ซีรีส์อนิเมะทางโทรทัศน์ที่ผลิตโดยสตูดิโอจูมอนโด มีกำหนดออกอากาศในเดือนตุลาคม พ.ศ. 2568

**ตัวละคร**
Serafīna do Ravuiranto
Voiced by|ซายูมิ ซูซูชิโระ
Vuēoru
Voiced by|ซาโตชิ อิโนมาตะ
Tsuetsui
Voiced by|ฮานะ ฮิชิกาวะ
Arissa Marushiasu
Voiced by|อากิ โทโยซากิ

**สื่อ**

**มังงะ**
เจ้าสาวนักดาบกับราชาคนเถื่อนเขียนและวาดภาพประกอบโดยโนริอากิ โคโตบะ ได้เริ่มตีพิมพ์ครั้งแรกในนิตยสารมังงะแนวโชเน็งเบสซัตสึ โชเน็ง แม็กกาซีนของโคดันชะ เมื่อวันที่ 9 มกราคม พ.ศ. 2564 โคดันชะได้รวบรวมตอนต่างๆ ตีพิมพ์เป็นรูปเล่ม(ทังโกบง) โดยเล่มแรกวางจำหน่ายเมื่อวันที่  ณ วันที่ 9 เมษายน พ.ศ.​ 2568 ได้ออกจำหน่ายไปแล้วจำนวน 9 เล่ม สำนักพิมพ์ฟีนิกซ์​ได้ประกาศ​เป็น​ผู้​ถือลิขสิทธิ์​เรื่องนี้ในฉบับภาษาไทยเมื่อ 23 ธันวาคม พ.ศ. 2564

**จำนวนเล่ม**

**อนิเมะ**
ในเดือนตุลาคม พ.ศ. 2567​ มีการประกาศว่ามังงะเรื่องนี้จะได้รับการดัดแปลงเป็นซีรีส์​อนิเมะทางโทรทัศน์ ซีรีส์เรื่องนี้จะผลิตโดยสตูดิโอจูมอนโดและกำกับโดย ทาคายูกิ ทานากะ โดยมีบทที่เขียนโดยมิยะ อาซาคาวะ ตัวละครที่ออกแบบโดยมาซาโยชิ คิคุจิ, มายูมิ ฟูจิตะ และฮาจิเมะ ฮาตาเกยามะ และเพลงประกอบที่แต่งโดยอาริซะ โอเคฮาซามะ มีกำหนดออกอากาศในเดือนตุลาคม พ.ศ. 2568

**ผลตอบรับ**
ในเดือนกันยายน พ.ศ. 2565 มังงะเรื่องนี้มียอดจำหน่ายมากกว่า 200,000 เล่ม

**อ้างอิง**

**แหล่งข้อมูลอื่น**
 เว็บไซต์อย่างเป็นทางการของมังงะที่ Pocket Shōnen Magazine ja- เว็บไซต์อย่างเป็นทางการของมังงะที่ Phoenix Next th- เว็บไซต์อย่างเป็นทางการของอนิเมะ ja- 28496
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:อนิเมะดาร์กแฟนตาชีและมังงะ
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวโชเน็ง
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:ฟีนิกซ์ (สำนักพิมพ์)
วัดปางหมอปวง

วัดปางหมอปวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 6 ในตำบลป่าสัก อำเภอเชียงแสน จังหวัดเชียงราย มีเนื้อที่ 4 ไร่ 1 งาน 3 ตารางวา
วัดปางหมอปวง ตั้งชื่อตามหมู่บ้านปางหมอปวง ตามประวัติผู้เฒ่าผู้แก่บอกเล้าว่า แต่เดิมเป็นบ้านพักหมอปวง ผู้เชียวชาญ ในการคล้องช้างป่ามาฝึกใช้งาน โดยอาศัยนามของหมอปวงที่ได้มาทำปางมาพักชั่วคราวเพื่อทำการคล้องช้าง เลยถือเอาคำว่า ปาง มาทำเป็นชื่อนำหน้าหมอปวง รวมเป็น "ปางหมอปวง"
วัดปางหมอปวงสร้างเมื่อ พ.ศ. 2434 ชาวบ้านเรียกว่า วัดปางปวง ได้รับพระราชทานวิสุงคามสีมาเมื่อวันที่ 30 มกราคม พ.ศ. 2514 เขตวิสุงคามสีมากว้าง 5 เมตร ยาว 42 เมตร ด้านการศึกษามีโรงเรียนพระปริยัติธรรม แผนกธรรม เปิดสอนเมื่อ พ.ศ. 2483 นอกจากนี้มีโรงเรียนสอนเด็กก่อนเกณฑ์ เปิดสอนเมื่อ พ.ศ. 2522 โรงเรียนผู้ใหญ่วัดปางหมอปวง ศูนย์โภชนาการเด็กเล็ก และห้องสมุด
วัดมีพระพุทธรูปสำริด ปางมารวิชัย สร้างขึ้นในระหว่างที่พม่าปกครองเมืองเชียงใหม่และบรรดาบ้านเมืองทั้งหลายในล้านนาแล้ว เมื่อ พ.ศ. 2155

**รายนามเจ้าอาวาส**
 พระโพธิ ฐานธมฺโมพ.ศ. 2444–2464- พระหนู อคุคจิตโต พ.ศ. 2464–2474 - พระอธิการอินสอน สุทธจิตโต พ.ศ. 2474–2483 - เจ้าอธิการคำแปง จนโท พ.ศ. 2483–2508 - พระครูบัญญาวรกิตต์ พ.ศ. 2508–

**อ้างอิง**
ปางหมอปวง